
JAVASLAT

a települési önkormányzatok szociális célú tüzelőanyag vásárlásához kapcsolódó támogatására hirdetett pályázaton történő részvétel tárgyában



	Mór, 2026.09.10.

	
	
Előterjesztő:

		Fenyves Péter
		polgármester





	Előkészítette:
Önkormányzati Iroda
Közigazgatási és Szociális Iroda
	








Az ülés típusa: nyilvános

Zárt ülés esetében jogalapja: 					
Mötv. 46.§ (2) a)	☐
	Mötv. 46.§ (2) b)	☐
	Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	gazdasági-pénzügyi
	2026. szeptember …..
	……………………………...
Joó-Hossó Anita

	jogi
	2026. szeptember …..
	……………………………...
dr. Taba Nikoletta

	szakmai
	2026. szeptember …
	……………………………...
Pintérné Auer Izabella



Az előterjesztés az alábbi döntési javaslato(ka)t tartalmazza:

	HATÁROZAT-TERVEZET SZÁMA: 1 DB

	Döntéshozatal rendje: minősített többség
SZMSZ 56. § (7) bek.
	Határozatot kapja:
· Önkormányzati Iroda –1 példány
· Pénzügyi Iroda – 1 példány
· Közigazgatási és Szociális Iroda – 1 példány


	RENDELET-TERVEZET SZÁMA: 1 DB

	Döntéshozatal rendje: minősített többség
jogalap: Mötv. 42. § 1. pontja és 50. §-a
	Rendeletet kapja:
· Önkormányzati Iroda – 2 példány
· Pénzügyi Iroda – 1 példány
· Közigazgatási és Szociális Iroda – 1 példány




Az előterjesztést véleményező bizottságok:

	☒ Pénzügyi Bizottság
	☐ Oktatási, Kulturális és Sport Bizottság

	☐ Településfejlesztési Bizottság
	☒ Szociális és Egészségügyi Bizottság



Meghívásra javasolt:


A Képviselő-testület elé terjeszthető:             …………………….
jegyző




ELŐZETES HATÁSVIZSGÁLAT
[bookmark: _Hlk70066404]a szociális célú tűzifa támogatás helyi szabályairól szóló önkormányzati rendelet megalkotásához

	1. társadalmi hatásai:
	a rászoruló családok téli anyagi terheinek mérséklése

	2. gazdasági hatásai:
	nincs

	3. költségvetési hatásai:
	

	3.1. az intézkedés költségvetési egyenlegrontó hatása:
	legfeljebb 791 700 Ft mértékű önrész, valamint a tűzifa szállításából származó, előre pontosan nem meghatározható költségek

	3.2. az intézkedés egyenlegrontó hatásának fedezete a költségvetésben:
	biztosított az általános tartalék terhére

	3.3. az intézkedési költségvetési egyenlegjavító hatása:
	

	3.4. az intézkedés egyenlegjavító hatásának figyelembevétele a költségvetésben:
	

	3.5. teljes hatás:
	

	3.6. teljes hatás az elfogadott költségvetéshez képest:
	

	4. környezeti következményei:
	nincs

	5. egészségi következményei:
	nincs

	6. adminisztratív terheket befolyásoló hatásai:
	többlet munkaterhet jelent a kérelmek feldolgozásának időszakában a hivatalnak

	7. jogszabály megalkotásának szükségessége, a jogalkotás elmaradásának várható következménye:
	szociális célú tüzelőanyag vásárlásához kapcsolódó támogatására kiírt pályázaton való induláshoz szükséges a rendelet megalkotása

	8. a jogszabály alkalmazásához szükséges személyi, szervezeti, tárgyi és pénzügyi feltételek:
	biztosítottak

	9. egyéb:
	nincs





JAVASLAT 
 A TELEPÜLÉSI ÖNKORMÁNYZATOK SZOCIÁLIS CÉLÚ TÜZELŐANYAG VÁSÁRLÁSÁHOZ KAPCSOLÓDÓ TÁMOGATÁSÁRA HIRDETETT PÁLYÁZATON TÖRTÉNŐ RÉSZVÉTEL TÁRGYÁBAN


INDOKOLÁS 

 A helyi önkormányzatokért felelős miniszter – az államháztartásért felelős miniszter egyetértésével – a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont szerinti „A települési önkormányzatok szociális célú tüzelőanyag vásárlásához kapcsolódó támogatására” pályázatot (a továbbiakban: Pályázat) hirdetett.

A Pályázat célja, hogy a téli fűtési időszak okozta nehézségek idején a rászoruló családok támogatáshoz jussanak, csökkenjen ezen háztartások tüzelőanyag-költsége.

A támogatásra a Minisztérium 2025. január 1-jei adatai alapján a 20.000 fő lakosságszámot meg nem haladó települési önkormányzatok pályázhatnak.

A Pályázat keretösszege: 5 000 millió Ft.

Az önkormányzatok egy fajta tüzelőanyaghoz igényelhetnek támogatást, mely lehet keménylombos tűzifa, lágy lombos tűzifa vagy barnakőszén. A Minisztérium által meghatározott módszertani útmutató alapján Mór esetében a maximálisan igényelhető mennyiségek:

· keménylombos tűzifa: 377 erdei m3
· lágylombos tűzifa: 754 erdei m3
· barnakőszén: 1131 q

A támogatás formája: vissza nem térítendő költségvetési támogatás.

Tekintettel arra, hogy Mór városában a rendelkezésre álló információk alapján több fatüzeléssel rendelkező háztartás van, mint széntüzelésű, javasoljuk a keménylombos tűzifára történő igénylés benyújtását annak jobb fűtőértéke miatt.

A támogatás Mór esetében 21 000 Ft/erdei m3 + ÁFA, melyhez önrész vállalása is szükséges, ami kemény lombos fafajta esetében 2 000 Ft/erdei m3 + ÁFA.

A Pályázati kiírás szempontjából az ÁFA kulcs 5%.

A Pályázat benyújtásához a pályázati adatlapon kívül csatolni szükséges:
· a pályázat benyújtásáról szóló képviselő-testületi határozatot, mely tartalmazza a saját forrás biztosítására vonatkozó igazolást, valamint azt, hogy a szociális célú tűzifában vagy szénben részesülőtől ellenszolgáltatást nem kér, ide értve a tüzelőanyag rászorulókhoz való eljuttatását is. 
· az önkormányzat azon rendeletét, amely szabályozza a 2026. évi szociális célú tüzelőanyag igénylésének, valamint a szociális rászorultság részletes feltételeit.
Kötelező szabályozási tárgykör ezen rendeletben az elbírálásnál előnyt élvezők köre, valamint annak deklarálása, hogy háztartásonként maximum 5 erdei m3 tűzifa biztosítására kerülhet sor, illetve, hogy a támogatásban részesülő személytől az önkormányzat semmilyen ellenszolgáltatást nem kérhet.

A pályázat benyújtási határideje: 2026. szeptember 30., melynek elmulasztása jogvesztő.

A miniszter a benyújtott pályázatokról a rendelkezésre álló előirányzat erejéig, a pályázatok miniszterhez történő beérkezését követő 15 napon belül dönt, de legkésőbb 2026. október 30-ig. A miniszter döntéséről a nyertes Pályázók (a továbbiakban: Kedvezményezett) elektronikus támogatói okiratban értesülnek.

A támogatás felhasználása:

A támogatást a Kedvezményezett minimum 100 cm és maximum 200 cm hosszú, 5-35 cm átmérőjű tűzifának kizárólag a fővárosi és a vármegyei kormányhivatal erdészeti igazgatóságai által nyilvántartott erdőgazdálkodóktól vagy az EUTR technikai azonosító számmal rendelkező faanyag kereskedelmi lánchoz tartozó tevékenységet végzőtől történő megvásárlására fordíthatja. Kemény lombos tűzifa esetében a megvásárolt tűzifa mennyiségének legfeljebb 5%-a lehet a nem kemény lombos fajokból származó fafajta. 

A Kedvezményezett a támogatott mennyiségnél több tüzelőanyagot is vásárolhat, ha a meghatározott követelményeknek megfelelő tüzelőanyagot a Pályázati Kiírásban meghatározott árnál kedvezőbb feltételekkel tudja beszerezni. 

Amennyiben az önkormányzat a tüzelőanyagot ÁFA körön kívüli eladótól szerzi be, úgy a támogatás felhasználása során kizárólag a nettó támogatási összeg vehető figyelembe. 

A Kedvezményezett a támogatásból vásárolt tűzifát, illetve szenet 2027. február 15-ig oszthatja ki a rászorulók részére, a támogatás teljes összegének pénzügyi felhasználása legkésőbb 2027. március 31-ig történhet meg. 

A támogatás terhére a 2026. szeptember 15-ét megelőző pénzügyi teljesítés nem számolható el. 

A támogatás átvételét 2 példányban kiállított átvételi elismervénnyel kell igazolni, melyből egy példány a Kedvezményezettet, egy példány a támogatásban részesültet illet meg. Az átvételi elismervényben fel kell tüntetni a támogatásban részesült nevét, a tüzelőanyag fajtáját, a tüzelőanyag mennyiségét, valamint az átvétel idejét. 

A tűzifa származását az erdőről, az erdő védelméről és az erdőgazdálkodásról szóló 2009. évi XXXVII. törvény 90. §-a szerint kell igazolni. A beszerzett tűzifa mennyiségének igazolása érdekében e rendelkezés szerinti szállítójegy(ek)et az elszámoláshoz csatolni kell. 


A tűzifa szállításából származó költségek a Kedvezményezettet terhelik, ennek költségei a támogatás terhére nem elszámolhatóak.

Mór Városi Önkormányzat Képviselő-testületének a települési támogatásokkal és a köztemetéssel kapcsolatos eljárás szabályairól szóló 22/2021. (V.14.) önkormányzati rendelete alapján nyújtott tűzifa kiadások mérsékléséhez nyújtott települési támogatást javasoljuk fenntartani arra tekintettel, hogy a Pályázat eredménye, illetve nyertes pályázat esetén a tűzifa mennyisége bizonytalan. 


A Pénzügyi Bizottság, valamint a Szociális és Egészségügyi Bizottság a véleményét a Képviselő-testület ülésén ismerteti.


A fentiekre tekintettel az alábbi határozat-tervezetet és rendelet-tervezetet terjesztem a T. Képviselő-testület elé:


HATÁROZAT-TERVEZET
Mór Városi Önkormányzat Képviselő-testülete a Magyarország 2026. évi központi költségvetéséről szóló 2025. évi LXIX. törvény, 3. melléklet 2.3.1. pont szerinti, a települési önkormányzatok szociális célú tüzelőanyag vásárláshoz kapcsolódó támogatására meghirdetetett pályázat pályázati kiírása alapján támogatási igényt kíván benyújtani legfeljebb 377 erdei m3 keménylombos tűzifa beszerzésére az alábbiak szerint:

· A Képviselő-testület a keménylombos tűzifa esetében 791 700 Ft mértékű önrészt, valamint a tűzifa szállításából származó költségeket a 2026. évi költségvetés általános tartaléka terhére biztosítja. 
· A Képviselő-testület vállalja, hogy a szociális célú tűzifában részesülőtől ellenszolgáltatást nem kér, ideértve a tüzelőanyag rászorulókhoz való eljuttatását is. 
· Továbbá a Képviselő-testület felhatalmazza a polgármestert az igénylés benyújtására.

Határidő: 2026.09.30.
Felelős: polgármester(Pénzügyi Iroda)


RENDELET-TERVEZET

Mór Városi Önkormányzat Képviselő-testületének
23/2026. (IX. 14.) önkormányzati rendelete
a szociális célú tűzifa támogatás helyi szabályairól
[1] E rendelet célja, hogy Mór Városi Önkormányzat Képviselő-testülete a Mór város közigazgatási területén élő szociálisan rászoruló személyek részére természetbeni tűzifa biztosításával segítsen a téli fűtési időszakban.
[2] Mór Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 30. § (4) bekezdésében biztosított véleményezési jogkörében eljáró Pénzügyi Bizottság, valamint Szociális és Egészségügyi Bizottság véleményének kikérésével a következőket rendeli el:
1. §
E rendelet hatálya Mór város közigazgatási területén életvitelszerűen lakó és ott lakcímmel rendelkező állampolgárokra terjed ki.
2. §
(1) Mór Városi Önkormányzat Képviselő-testülete a helyi önkormányzatokért felelős miniszter által a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont szerinti a települési önkormányzatok szociális célú tüzelőanyag vásárlásához kapcsolódó támogatásra kiírt pályázaton (a továbbiakban: Pályázat) elnyert összeg, valamint az önkormányzat által biztosított saját forrás terhére keménylombos fafajta tűzifát vásárol.
(2) Az (1) bekezdésben meghatározott mennyiségű tűzifa keret mértékéig az önkormányzat szociális célú természetbeni tűzifa támogatást (a továbbiakban: tűzifa támogatás) biztosít a szociálisan rászoruló személyek részére háztartásonként legfeljebb 5 erdei m3 tűzifa biztosításával.
(3) Tűzifa támogatásra jogosult az a személy, akinek háztartásában az egy főre számított havi jövedelem a szociális vetítési alap összegének 550 %-át, egyedül élő személy esetében annak 600 %-át nem haladja meg.
(4) A kérelem elbírálásánál előnyt élvez:
a)	 a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra jogosult személy (ez utóbbi támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülő személy),
b)	 a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család,
c)	a rendszeres gyermekvédelmi kedvezményben részesülő család,
d)	az egyszülős háztartás,
e)	az a család, amelyikben rokkantsági ellátásban részesülő él,
f)	a 65 év feletti, egyedül élő nyugdíjas, akiknek a nyugdíja nem éri el a 150.000,- Ft-ot,
g)	a 3 vagy több gyermeket nevelő család.
3. §
(1) Tűzifa támogatás ugyanazon lakásra csak egy jogosultnak állapítható meg, függetlenül a lakásban élő személyek számától.
(2) A tűzifa támogatásban részesülő személytől az önkormányzat semmilyen ellenszolgáltatást nem kér. A támogatott a tűzifát nem értékesítheti, azt csak saját használatra használhatja fel.
(3) Nem jogosult tűzifa támogatásra - függetlenül a 2. §-ban meghatározott feltétel teljesülésétől - a kérelmező azon lakás vonatkozásában, mely tűzifával egyáltalán nem fűthető.
(4) A jogosultság és a kérelemben foglaltak valódiságának ellenőrzésére az eljárás során környezettanulmány végezhető.
4. §
(1) A tűzifa támogatás megállapítása iránti eljárás az 1. melléklet szerinti kérelem benyújtásával indul.
(2) A kérelem elbírálásához a jövedelemszámításra a Szoctv. 10. § (2) bekezdésében foglaltak az irányadóak.
(3) A kérelmet a Móri Polgármesteri Hivatalnál lehet benyújtani e rendelet hatálybalépését követő 20. napig. A határidő jogvesztő.
(4) A kérelmek elbírálásáról a Képviselő-testület által átruházott hatáskörben a Szociális és Egészségügyi Bizottság dönt legkésőbb 2026. december 15. napjáig.
(5) A Pályázat keretében elnyert, de megfelelő számú kérelmek hiányában kiosztásra nem kerülő tűzifa pótigénylésére a polgármester hirdetményt tesz közzé a benyújtási határidő kitűzésével.
(6) A tűzifa kiszállításáról a Móri Polgármesteri Hivatal gondoskodik.
(7) A tűzifa támogatás átvételét a jogosult a 2. melléklet szerinti átvételi elismervény aláírásával igazolja.
5. §
Ez a rendelet a Pályázat keretében kiadott támogatói okirat önkormányzat által történő kézhezvételének napján lép hatályba, és 2027. március 31-én hatályát veszti.



Mór, 2026.09.07.
Fenyves Péter
polgármester





Mór Városi Önkormányzat 	1. melléklet a 23/2026. (IX.14.) önkormányzati rendelethez
8060 Mór Szent István tér 6.

KÉRELEM 
SZOCIÁLIS CÉLÚ TŰZIFA IRÁNT


A kérelmező személyre vonatkozó adatok:

Neve:	
Születési neve:	
Anyja neve:	
Születési helye, ideje (év, hó, nap):	
Lakóhelye:	
Tartózkodási helye:	
Állampolgársága:	
Társadalombiztosítási Azonosító Jele:	
Telefonszám (nem kötelező):	

Kijelentem, hogy (Kérjük, X-szel jelölje a megfelelőt)
□ életvitelszerűen a lakóhelyemen vagy 
□ életvitelszerűen a tartózkodási helyemen élek.


A közeli hozzátartozókra és jövedelmükre vonatkozó adatok

A kérelmező családi körülményei
□ egyedül élő,
□ nem egyedül élő.

A kérelmező családjában, a kérelmezővel azonos lakcímen élő közeli hozzátartozók száma:
……………..	fő.

	
	Közeli hozzátartozó neve (születési név)
	Születési helye, ideje
(év, hó, nap)
	Anyja neve
	Családi kapcsolat megnevezése

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	

	6.
	
	
	
	


Jövedelmi adatok

A kérelmező, valamint a családban élő közeli hozzátartozóinak havi jövedelme forintban:

	A jövedelmek típusai
	A kérelmező jövedelme
	A kérelmezővel közös háztartásban élő egyéb rokonok jövedelme


	1./ Munkaviszonyból és más foglalkoztatási jogviszonyból származó ebből: közfoglalkoztatásból származó
	
	
	
	
	
	

	2./ Társas és egyéni vállalkozásból, őstermelői, illetve szellemi és más önálló tevékenységből származó jövedelem
	
	
	
	
	
	

	3./ Táppénz, gyermekgondozási támogatások
	
	
	
	
	
	

	4./ Nyugellátás, és egyéb nyugdíjszerű rendszeres szociális ellátások
	
	
	
	
	
	

	5./ Önkormányzat, járási hivatal és munkaügyi szervek által folyósított rendszeres pénzbeli ellátások
	
	
	
	
	
	

	6./ Egyéb jövedelem 
	
	
	
	
	
	

	7./ Összes jövedelem 
	
	
	
	
	
	



Tudomásul veszem, hogy a kérelemben közölt adatok valódiságát a szociális igazgatásáról és szociális ellátásokról szóló 1993. évi III törvény 10. § (7) bekezdése alapján szociális hatáskört gyakorló szerv – a Nemzeti Adó- és Vámhivatal hatáskörrel és illetékességgel rendelkező adóigazgatósága útján – ellenőrizheti.


Jogosultsági feltételekre vonatkozó nyilatkozatok

[bookmark: pr871]Alulírott ……………………………………………………………………………….(név) 
……………………………………………………………………………………..(lakóhely)
szám alatti lakos nyilatkozom, hogy saját tulajdonú, illetve általam lakott ingatlan fűtése nem árammal, nem földgázzal, illetve nem távhőszolgáltatás igénybevételével történik, hanem fával.

Büntetőjogi felelősségem tudatában nyilatkozom, hogy a közölt adatok a valóságnak megfelelnek.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Tudomásul veszem, hogy a jogosultságot érintő és a személyes adatokban történő változást köteles vagyok 15 napon belül bejelenteni.

Tudomásul veszem, hogy a döntéshozó utólagosan ellenőrizheti a jogosultság fennállását és a támogatás felhasználásának körülményeit.

Nyilatkozom, hogy esetemben az alábbi feltétel(ek) fennáll(nak) (a megfelelő bekarikázandó és a megfelelő dokumentummal igazolandó):

a)	 a szociális igazgatásról és szociális ellátásokról szóló 1993. évi III. törvény szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra  jogosult személy vagyok,
b)	a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelek,
c)	rendszeres gyermekvédelmi kedvezményben részesülő gyermeket tartok el,
d)	gyermeke(i)met egyedül nevelem,
e)	rokkantsági ellátásban részesülő személy él a családban,
f)	65 év feletti, egyedül élő nyugdíjas vagyok és a nyugdíjam nem éri el a 150.000,- Ft-ot,
g)	3 vagy több gyermeket nevelek.

Mór,	

	
               kérelmező aláírása



Tájékoztató a kérelem kitöltéséhez
[bookmark: pr878]
A megfelelő választ X-szel kell jelölni, és a hiányzó adatokat ki kell tölteni.
[bookmark: pr879][bookmark: pr880]Szociális célú tűzifára jogosult az a személy, akinek háztartásában az egy főre számított havi jövedelem a szociális vetítési alap összegének 550 %-át, azaz 156.750.- Ft-ot, egyedül élő személy esetében annak 600 %-át, azaz 171.000.- Ft-ot nem haladja meg.
A szociális igazgatásról és szociális ellátásokról szóló 1993. évi III. számú törvény (továbbiakban: Szt.) 4. § (1) bekezdés i) pontja szerint:
rendszeres pénzellátásnak minősül: a táppénz, a csecsemőgondozási díj, a gyermekgondozási díj, az öregségi nyugdíj, a korhatár előtti ellátás, a szolgálati járandóság, a balett művészeti életjáradék, az átmeneti bányászjáradék, a rokkantsági nyugdíj; a rehabilitációs járadék, a megváltozott munkaképességű személyek ellátásai, az öregségi járadék, a munkaképtelenségi járadék, az özvegyi járadék, a növelt összegű öregségi, munkaképtelenségi és özvegyi járadék, az özvegyi nyugdíj – kivéve az ideiglenes özvegyi nyugdíjat, továbbá a házastársa jogán árvaellátásra jogosult fogyatékkal élő, illetve tartósan beteg vagy legalább két árvaellátásra jogosult gyermek eltartásáról gondoskodó személy özvegyi nyugdíját –, a baleseti táppénz, a baleseti rokkantsági nyugdíj, a hozzátartozói baleseti nyugellátások, a foglalkoztatás elősegítéséről és a munkanélküliek ellátásáról szóló törvény alapján folyósított pénzbeli ellátás, az átmeneti járadék, a rendszeres szociális járadék, a bányászok egészségkárosodási járadéka, a rokkantsági járadék, a hadigondozottak és nemzeti gondozottak pénzbeli ellátásai, a gyermekgondozási segély, a gyermeknevelési támogatás, az időskorúak járadéka, a foglalkoztatást helyettesítő támogatás, az egészségkárosodási és gyermekfelügyeleti támogatás, az ápolási díj, a nemzeti helytállásért elnevezésű pótlék, a közszolgálati járadék, valamint az uniós rendeletek alapján külföldi szerv által folyósított egyéb azonos típusú ellátás.
[bookmark: pr885]A kérelem elbírálásánál előnyt élvez:
a)	 a szociális igazgatásról és szociális ellátásokról szóló 1993. évi III. törvény szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult személy,
b)	 a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család,
c)	a rendszeres gyermekvédelmi kedvezményben részesülő család,
d)	az egyszülős háztartások,
e)	az a család, amelyikben rokkantsági ellátásban részesülő él,
f)	a 65 év feletti, egyedül élő nyugdíjas, akiknek a nyugdíja nem éri el a 150.000,- Ft-ot,
g)	a 3 vagy több gyermeket nevelő család.

[bookmark: pr894][bookmark: pr895]A kérelemhez minden esetben mellékelni kell:
a) jövedelemigazolásokat (pl.: munkáltatói igazolást munkabérről, nyugellátásról szóló igazolást, táppénzről, csecsemőgondozási díjról, GYES, GYED, GYET-ről szóló igazolást, árvaellátásról, gyermektartásról, hallgatói jogviszonyról szóló igazolást, munkanélküli ellátásról szóló határozatot, járási hivatal által folyósított rendszeres pénzellátásról szóló határozatot stb.);
b) a kérelmező lakcímkártyájának másolatát.

A jövedelemszámításhoz irányadó időszak: havonta mérhető jövedelmeknél a kérelem benyújtását megelőző hónap, egyéb jövedelmeknél pedig a kérelem benyújtását megelőző tizenkét hónap átlaga.




NYILATKOZAT

Hozzájárulok a kérelemben szereplő adatoknak a szociális célú tűzifa igénylési eljárás során történő felhasználásához.
Alulírott ……………………………………………………………….., kijelentem, hogy az az adatkezelési folyamattal kapcsolatos tájékoztatót megismertem és tudomásul vettem az abban foglaltakat. 

Mór, ………………………………..

Aláírás: ……………………………………………..


2. melléklet a 23/2026. (IX.14.) önkormányzati rendelethez

Átvételi elismervény

Alulírott……………………………………………………………………………(név)
……………………………………………………………………………………..szám alatti lakos a mai napon átvettem …….. erdei m3 szociális célú tűzifát.

Mór Városi Önkormányzat a tűzifát ingyenesen biztosította részemre.

Büntetőjogi felelősségem tudatában kijelentem, hogy az általam átvett szociális célú tűzifát tovább értékesíteni nem fogom.

Mór, ……………………………………………..

					………………………………………………..
							  átvevő

